# Dimeziñ

An holl zimezioù zo eürus. Ar bevañ a-gevret goude eo a zegas an holl drubuilhoù.
Gevier hoc'h eus livet din, 'm eus aon," eme ar pried d'he gwaz dik goude al lid. – "Tamm ebet ! Lavaret em eus deoc'h ez eus ur milioner ac'hanon, ha gwir eo." – "Ya, met lavaret hoc'h eus din ivez e oac'h pemzek ha tri-ugent ha klañvidik hag emaon o paouez kavout n'oc'h nemet pemp hag hanter-kant ha yac'h-pesk."
Goulennet em eus digant Maureen pegoulz e timezfe, met respontet he deus "Perak prenañ ul levr pa c'heller koumanantiñ d'ul levraoueg-red ?"
Kaout ur wreg re eo an divwregiezh. Heñvel eo an unwregiezh.
Lod tud a c'houlenn a-zivout kevrin hon hir a zimeziñ. Amzer a gemeromp da vont d'ur preti div wech ar sizhun. Koanig ouzh ar c'hantolioù, sonerezh dous, ha dañsal. Hi a ya da Veurzh, me a ya da Wener.
Ne ouzer ket petra eo an eürusted betek ma vezer dimezet. Ha re ziwezhat eo da neuze.
Pa zimez ur plac'h ez eskemm evezhded meur a waz ouzh dievezhded unan.
"Pegement e koust dimeziñ, Tadig ?" – "N'ouzon ket, emaon c'hoazh o paeañ evit kement-se."
Peureürus eo bet ho mamm ha me e-pad tregont vloaz. Ha neuze e kejis outi.
Remed, ouzh ar garantez. Dimeziñ.
    — Clay, John & Herford, Cecil. Cupid's Cyclopedia, p. 27. New York : Charles Scribner's Sons, 1910 (ISBN 978-3-7523-5302-0)
Ret e vije d'an den bout atav e karantez ; setu perak e rankje an den chom hep dimeziñ biken.

## Pennadoù kar

* Karantez